Diari Oficial de la Generalitat Valenciana


Sumari del DOGV 8908, del 18-09-2020 (2020/7472)

Resolució de 9 de setembre de 2020, del director general de Medi Natural i d'Avaluació Ambiental, per la qual se sotmet al procés d'informació i participació pública la versió preliminar del projecte d'ampliació de les zones de protecció de l'avifauna contra la col·lisió i electrocució, i s'ordenen mesures per a la reducció de la mortalitat d'ocells en línies elèctriques d'alta tensió.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8908

Data del DOGV
:   18-09-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/7472


Data del document
:   09-09-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Resolució de 9 de setembre de 2020, del director general de Medi Natural i d'Avaluació Ambiental, per la qual se sotmet al procés d'informació i participació pública la versió preliminar del projecte d'ampliació de les zones de protecció de l'avifauna contra la col·lisió i electrocució, i s'ordenen mesures per a la reducció de la mortalitat d'ocells en línies elèctriques d'alta tensió. [2020/7472]  
  
  
Mitjançant la Resolució de 15 d'octubre de 2010, del conseller de Medi Ambient, Aigua, Urbanisme i Habitatge i vicepresident tercer del Consell, es van establir zones de protecció de l'avifauna contra la col·lisió i electrocució, i es van ordenar mesures per a la reducció de la mortalitat d'ocells en línies elèctriques d'alta tensió. Des de la publicació d'aquest ha millorat la informació disponible respecte de les zones utilitzades pels ocells per a la seua alimentació, reproducció i dispersió i s'ha comprovat que un percentage molt elevat d'electrocucions i col·lisions es produeixen fora de les zones de protecció designades, per la qual cosa es considera necessari ampliar aquestes zones de protecció de l'avifauna.  
D'acord amb la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient; l'article 83 de la Llei 39/2015, d'1 d'octubre, del procediment administratiu comú de les administracions públiques, i la Llei 2/2015, de 2 d'abril, de transparència, bon govern i participació ciutadana de la Comunitat Valenciana, s'obri un període d'informació pública de 30 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, termini durant el qual la ciutadania podrà presentar totes les al·legacions que considere oportunes.  
L'esborrany de la resolució podrà ser consultat a través del següent enllaç: http://www.agroambient.gva.es/es/participacion-publica  
  
  
València, 15 de setembre de 2020.- El director general de Medi Natural i d'Avaluació Ambiental: Benjamín Pérez Rocher